PMIndiaData/PMIndiaSum huggingface dataset:
وزیراعظم 25 اکتوبر کو اترپردیش کا دورہ کریں گے اور پردھان منتری آتم نربھر سوستھ بھارت یوجنا (پی ایم اے ایس بی وائی) کا افتتاح کریں گے

وزیر اعظم جناب نریندر مودی 25 اکتوبر 2021 کو اتر پردیش کا دورہ کریں گے۔ جہاں وہ وارانسی میں تقریباً ساڑھے دس بجے، پردھان منتری آتم نربھر سوستھ بھارت یوجنا کا افتتاح کریں گے۔ وہ وارانسی کے لیے 5200 کروڑ روپے سے زیادہ مالیت کے مختلف ترقیاتی پروجیکٹوں کا بھی افتتاح کریں گے۔ وزیر اعظم آتم نربھر سوستھ بھارت یوجنا (پی ایم اے ایس بی وائی) پورے ملک میں صحت کی بنیادی ڈھانچے کو مضبوط بنانے کے لیے سب سے بڑی اسکیموں میں سے ایک ہوگی۔ یہ نیشنل ہیلتھ مشن میں ایک اضافہ ہوگی۔ پی ایم اے ایس بی وائی کا مقصد صحت عامہ کے بنیادی ڈھانچے میں خاص طور پر شہری اور دیہی علاقوں میں اہم نگہداشت کی سہولیات اور بنیادی دیکھ بھال کے درمیان بڑی کھائی کو پاٹنا ہے۔ اس کے ذریعے 10 ہائی فوکس ریاستوں میں 17,788 دیہی صحت اور فلاح و بہبود کے مراکز کو مدد فراہم کی جائے گی۔ مزید برآں تمام ریاستوں میں 11024 شہری صحت اور تندرستی مراکز قائم کیے جائیں گے۔ ملک کے 5 لاکھ سے زائد آبادی والے تمام اضلاع میں خصوصی کریٹیکل کیئر ہسپتال بلاکس کے ذریعے کریٹیکل کیئر سروسز دستیاب ہوں گی، جب کہ باقی اضلاع کو ریفرل سروسز کے ذریعے کور کیا جائے گا۔ لوگوں کو ملک بھر میں لیبارٹریوں کے نیٹ ورک کے ذریعے پبلک ہیلتھ کیئر سسٹم میں تشخیصی خدمات کی مکمل رینج تک رسائی حاصل ہوگی۔ تمام اضلاع میں انٹیگریٹڈ پبلک ہیلتھ لیبز قائم کی جائیں گی۔ پی ایم اے ایس بی وائی کے تحت، صحت کا قومی ادارہ، وائرولوجی کے لیے 4 نئے قومی ادارے، عالمی صحت تنظیم کے جنوب مشرقی ایشیائی خطے کے لیے ایک علاقائی تحقیقی پلیٹ فارم، 9 بایوسفٹی لیول III لیبارٹریز، 5 نئے علاقائی قومی مرکز برائے ضبط امراض قائم کیے جائیں گے۔ پی ایم اے ایس بی وائی میٹروپولیٹن علاقوں میں بلاک، ضلعی، علاقائی اور قومی سطحوں پر نگرانی لیبارٹریوں کا نیٹ ورک تیار کرکے آئی ٹی کی اہل بیماریوں کی نگرانی کے نظام کی تعمیر کا ہدف رکھتی ہے۔ انٹیگریٹڈ ہیلتھ انفارمیشن پورٹل کو تمام ریاستوں/ مرکز کے زیر انتظام علاقوں تک توسیع دی جائے گا تاکہ صحت عامہ کی تمام لیبز کو جوڑا جا سکے۔ پی ایم اے ایس بی وائی کا مقصد 17 نئے پبلک ہیلتھ یونٹس کو فعال کرنا اور داخلے کے مقامات پر 33 موجودہ پبلک ہیلتھ یونٹس کو مضبوط بنانا ہے، تاکہ صحت عامہ کی ہنگامی صورت حال اور بیماریوں کے پھیلاؤ کا مؤثر طریقے سے تشخیص، تفتیش، روک تھام اور ان کا مقابلہ کیا جا سکے۔ یہ صحت عامہ کی کسی بھی ہنگامی صورت حال سے نمٹنے کے لیے تربیت یافتہ فرنٹ لائن ہیلتھ ورک فورس بنانے کی سمت میں بھی کام کرے گی۔ سدھارتھ نگر، ایٹا، ہردوئی، پرتاپ گڑھ، فتح پور، دیوریا، غازی پور، مرزا پور اور جونپور کے اضلاع میں نو میڈیکل کالجوں کا افتتاح کیا جائے گا۔ 8 میڈیکل کالجوں کو مرکزی کے ذریعے فنڈد اسکیم کے تحت "ضلع/ ریفرل ہسپتالوں سے منسلک نئے میڈیکل کالجوں کے قیام" کے لیے منظوری دی گئی ہے اور جون پور میں 1 میڈیکل کالج کو ریاستی حکومت نے اپنے وسائل سے فعال بنایا گیا ہے۔ مرکزی سپانسرڈ اسکیم کے تحت کم تر، پسماندہ اور خواہش مند اضلاع کو ترجیح دی جاتی ہے۔ اس اسکیم کا مقصد صحت کے پیشہ ور افراد کی دستیابی کو بڑھانا، میڈیکل کالجوں کی تقسیم میں موجودہ جغرافیائی عدم توازن کو درست کرنا اور ضلعی ہسپتالوں کے موجودہ انفراسٹرکچر کو مؤثر طریقے سے استعمال کرنا ہے۔ اسکیم کے تین مرحلوں کے تحت ملک بھر میں 157 نئے میڈیکل کالجز کو منظوری دی گئی ہے جن میں سے 63 میڈیکل کالج پہلے سے ہی کام کر رہے ہیں۔ اس تقریب موقع پر یوپی کے گورنر اور وزیر اعلیٰ اور مرکزی وزیر صحت بھی موجود رہیں گے۔
وزیر اعظم 28 جنوری کو کریپا گراؤنڈ میں این سی سی پی ایم ریلی سے خطاب کریں گے

وزیر اعظم جناب نریندر مودی 28 جنوری 2022 کو دوپہر تقریباً 12 بجے دہلی کے کریپا گراؤنڈ میں نیشنل کیڈٹ کور کی پی ایم ریلی سے خطاب کریں گے۔ یہ ریلی این سی سی یوم جمہوریہ کیمپ کا اختتام ہے اور ہر سال 28 جنوری کو منعقد کی جاتی ہے۔ اس تقریب میں، وزیر اعظم گارڈ آف آنر کا معائنہ کریں گے، این سی سی دستوں کے مارچ پاسٹ کا جائزہ لیں گے اور این سی سی کیڈٹس کو فوج کی کاروائی، سلیدرنگ، مائیکرو لائٹ فلائنگ، پیرا سیلنگ کے ساتھ ساتھ ثقافتی پروگراموں میں اپنی صلاحیتوں کا مظاہرہ کرتے ہوئے بھی دیکھیں گے۔ بہترین کیڈٹس کو وزیراعظم کی جانب سے میڈل اور چھڑی سے نوازا جائے گا۔
کابینہ نے موٹر گاڑیوں کے(ترمیمی) بل، 2019 کی ترامیم کے بارے میں معلومات سے آگاہ کرایا

نئی دہلی ،08؍جنوری:وزیر اعظم جناب نریندر مودی کی سربراہی میں آج مرکزی کابینہ نے، راجیہ سبھا میں موٹر گاڑیوں کے ترمیمی)بل، 2019 کے پاس ہونے کے بعد مذکورہ بل کی ترامیم کے بارے میں معلومات سے واقف کرایا۔ یہ ترامیم، مرکزی حکومت کے ذریعہ قومی ٹرانسپورٹ پالیسی اور قومی کثیر نمونہ (ملٹی ماڈل) اور بین ریاستی اشیاء اور مسافروں کے ٹرانسپورٹ کی تشکیل کے وقت ریاستوں کے ساتھ اتفاق کو یقینی بنائے گا۔ پس منظر: موٹر گاڑی(ترمیمی) بل، 2019 کو لوک سبھا میں دوبارہ متعارف کرانے کے لیے 24 جون 2019ء کو منعقدہ کابینہ کی میٹنگ میں منظوری دی گئی تھی۔ موٹر گاڑی(ترمیمی) بل، 2019ء کو 23 ؍جولائی 2019ء میں لوک سبھا سے پاس کیاگیا۔ بعد میں، مذکورہ بل، 31؍جولائی 2019ء کو راجیہ سبھا میں غوروخوض کے لیے پیش کیاگیا۔ یہ بل، سرکاری ترامیم کے ساتھ راجیہ سبھا میں 31؍جولائی 2019ء کو پاس کردیاگیا۔ اس کے علاوہ، بل کی ترامیم کو لوک سبھا میں پیش کیاگیا اور 5؍اگست 2019ء کو لوک سبھا سے پاس کرایاگیا۔
وزیر اعظم نے سوزلون انرجی کے بانی جناب تلسی تانتی کے انتقال پر تعزیت کا اظہار کیا

وزیر اعظم جناب نریندر مودی نے ممتاز بزنس مین اور سوزلان انرجی کے بانی جناب تلسی تانتی کے انتقال پر گہرے رنج و غم کا اظہار کیا ہے۔ ایک ٹویٹ میں، وزیر اعظم نے کہا؛ ’’ جناب تلسی تانتی ایک اہم بزنس لیڈر تھے جنہوں نے ہندوستان کی اقتصادی ترقی کے لئے خدمات انجادم دیں اور مزید پائیدار ترقی کے لئے ہمارے ملک کی کوششوں کو تقویت دی۔ ان کے اچانک انتقال سے مجھے بہت دکھ ہوا ہے۔ ان کے اہل خانہ اور دوستوں کے لئے میں تعزیت کا اظہار کرتا ہوں۔ اوم شانتی‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم رام نومی کے موقع پر جوناگڑھ کے گٹھیلا میں واقع اومیا ماتا مندر کے 14ویں یوم تاسیس کی تقریب سے خطاب کریں گے

رام نومی کے موقع پر، وزیر اعظم جناب نریندر مودی 10 اپریل، 2022 کو دن میں 1 بجے ویڈیو کانفرنسنگ کے ذریعے گجرات کے جوناگڑھ کے گٹھیلا میں واقع اومیا ماتا مندر کے 14ویں یوم تاسیس کی تقریب سے خطاب کریں گے۔ اس مندر کا افتتاح بھی وزیر اعظم جناب نریندر مودی کے ہی ذریعے سال 2008 میں کیا گیا تھا، جب وہ گجرات کے وزیر اعلیٰ تھے۔ سال 2008 میں وزیر اعظم کے ذریعے دیے گئے مشوروں کی بنیاد پر مندر کے ٹرسٹ نے اپنے دائرہ کار کو بڑھا کر اس میں متعدد سماجی و صحت سے متعلق سرگرمیوں کو شامل کیا ہے جیسے کہ موتیا بین کا مفت آپریشن اور مالی اعتبار سے کمزور مریضوں کو مفت آیورویدک دوائیں وغیرہ۔ اومیا ماں کو کڈاوا پاٹیدار قبیلہ کی دیوی یا کل دیوی تصور کیا جاتا ہے۔
وزیر اعظم نے نیشنل گیمز کے شرکاء  کے درمیان  گربا کے مقبولیت حاصل کرنے پر خوشی کا اظہار کیا

وزیر اعظم جناب نریندر مودی نے کہا ہے کہ ’اسپورٹس میٹ ‘ کھلاڑیوں کوگوناں گوں ثقافتوں سے واقفیت حاصل کرنے کا موقع فراہم کراتی ہے۔ اسپورٹس اتھارٹی آف انڈیا کے ایک ٹویٹ کے جواب میں وزیر اعظم نے ٹویٹ کیا؛ ’’اسپورٹس میٹ دلچسپ ہوتی ہیں کیونکہ یہ کھلاڑیوں کو گونا گوں ثقافتوں سے واقفیت حاصل کرنے کا موقع فراہم کراتی ہیں۔ یہ دیکھ کر اچھا لگا کہ نیشنل گیمز کے شرکاء میں گربا کے مقبولیت حاصل کررہا ہے ۔ ۔۔۔۔۔۔۔۔۔۔۔ ش ح۔ا گ۔ن ا۔
کابینہ نے شنگھائی تعاون تنظیم (ایس سی او) کے رکن ممالک کے مجاز اداروں کے درمیان نوجوانوں کے کام کے شعبے میں تعاون کے معاہدے کو منظوری دیدی

وزیر اعظم جناب نریندر مودی کی صدارت میں مرکزی کابینہ کو آج اس معاہدے کے بارے میں آگاہ کیا جس پر شنگھائی تعاون تنظیم (ایس سی او) کے رکن ممالک کے مجاز اداروں کے درمیان نوجوانوں کے کام کے شعبے میں تعاون کیلئے شنگھائی تعاون تنظیم کے رکن ممالک نے دستخط کئے تھے۔ سال میں 17 ستمبر 2021 کو شنگھائی کوآپریشن آرگنائزیشن (ایس سی او) کے رکن ممالک کی جانب سے نوجوانوں کے کام کے شعبے میں تعاون کے معاہدے کو اپنانے کے بعد اس معاہدے پر جمہوریہ ہند کی حکومت کے نوجوانوں کے امور اور کھیل کے وزیر نے دستخط کئے تھے۔ ایس سی او سیکرٹریٹ کے کام کاج کی زبانیں روسی اور چینی ہیں۔ نوجوانوں اور عوامی نوجوانوں کی تنظیموں (ایسوسی ایشنز) کے ساتھ کام کے میدان میں تعاون کو مضبوط کرنا جو ریاستی نوجوانوں کی پالیسی پر عمل درآمد کرتے ہیں اور بین الاقوامی نوجوانوں کے تعاون کو بڑھانے کے لئے معاون اقدامات کرنا تعاون کے شعبوں میں شامل ہیں۔ تعاون کے شعبوں کی مزید مشمولات یہ ہیں: نوجوانوں کے ساتھ کام کے شعبے میں پیشہ ورانہ عملے کی تربیت؛ سائنسی تبادلہ، حوالہ اور طریقہ کار مواد، ریاستی اداروں کے کام کا تجربہ، نوجوانوں کی عوامی تنظیم، ریاستی یوتھ پالیسی کے نفاذ اور نوجوانوں کے اقدامات کی حمایت میں شامل دیگر تنظیمیں اور انجمنیں؛ نوجوانوں کی پالیسی کے مختلف امور اور نوجوانوں کے تعاون پر مشترکہ تحقیق اور سرگرمیاں انجام دینا؛ سائنسی اشاعتوں کا تبادلہ، تباہ کن ڈھانچے میں نوجوانوں کی شمولیت کو روکنے کے اہم مسائل پر تحقیق کے کام، مشترکہ اقتصادی اور انسانی اقدامات کو فروغ دینا جس کا مقصد نوجوانوں کو انٹرپرینیورشپ میں شامل کرنا اور ان کے روزگار اور فلاح و بہبود کو بڑھانے کے لئے جدید منصوبے بنانا؛ ایس سی او یوتھ کونسل کی سرگرمیوں کی حمایت کرنا۔ معاہدے کا مقصد شنگھائی تعاون تنظیم کے رکن ممالک کے نوجوانوں کے درمیان باہمی اعتماد، دوستانہ تعلقات اور تعاون کو مضبوط بنانا ہے۔ شنگھائی تعاون تنظیم کے رکن ممالک کے درمیان دوستانہ تعلقات کو عمیق بنانے کے عنصر کے طور پر نوجوانوں کے تعاون کی ترقی کو یقینی بنانے کی اہمیت کو تسلیم کرنا ہے اور بین الاقوامی تجربے کی بنیاد پر نوجوانوں کے تعاون کے حق میں حالات کو مزید سازگار بنانے کی کوشش کرنا ہے۔
وزیراعظم 13اور14نومبرکوبرازیل میں برکس سربراہ کانفرنس میں شرکت کریں گے

نئی دہلی،11؍نومبر،وزیراعظم جناب نریندر مودی 13سے14نومبر 2019 تک 11ویں برکس سربراہ کانفرنس میں شرکت کے لئے براسیلیا میں رہیں گے۔ اس سال برکس سربراہ کانفرنس کا موضوع ’’ اختراعی مستقبل کے لئے اقتصادی ترقی‘‘ ہے۔ وزیراعظم جناب نریندر مودی چھٹی بار برکس سربراہ کانفرنس میں شرکت کریں گے۔ انہوں نے پہلی بار 2014 میں برازیل میں فورٹالیزا میں برکس سربراہ کانفرنس میں شرکت کی تھی۔ ہندوستان سےایک بڑے کاروباری وفد کے بھی خصوصی طور پر برکس بزنس فورم میں شرکت کےلئے موجود رہنے کی توقع ہے، جہاں پانچوں ملکوں کی کاروباری برادری کی نمائندگی ہوگی۔ پروگرام کی تفصیل درج ذیل ہے: وزیراعظم برکس بزنس فورم اختتامی تقریب اور 11ویں برکس سربراہ کانفرنس کے اختتامی اور مکمل اجلاس کے علاوہ روسی صدر ولادیمیر پوتن اور چینی سربراہ شی جن پنگ کے ساتھ علیحدہ علیحدہ دوطرفہ میٹنگوں کا انعقاد کریں گے۔ اختتامی اجلاس میں بحث کے موجودہ دنیا میں قومی خودمختاری کے عمل کے چیلنجوں اور مواقع پر مرکوز رہنے کی توقع ہے۔ اس کے بعد برکس کا مکمل اجلاس ہوگا، جس میں لیڈرس برکس سوسائٹیوں کی اقتصادی ترقی کے لئے اندرون برکس تعاون پر بات چیت کریں گے۔ اس کے بعد وزیراعظم برکس بزنس کونسل کے ساتھ برکس لیڈروں کی میٹنگ میں شرکت کریں گے، جس میں برازیل کی برکس بزنس کونسل کے چیئرمین اور نیو ڈیولپمنٹ بینک کے صدر کے ذریعہ رپورٹ جمع کرائے جانے کی توقع ہے۔ اس کے فوراً بعد تجارت اور سرمایہ کاری کے فروغ کی ایجنسیوں کے درمیان ایک برکس مفاہمت نامے پر دستخط کئے جائیں گے۔ سربراہ کانفرنس کے اختتام پر لیڈران مشترکہ اعلامیہ جاری کریں گے۔ برکس نے پانچ بڑی ابھرتی ہوئی معیشتوں کو یکجا کیا ہے، جن میں دنیا کی 45فیصد آبادی رہتی ہے۔ عالمی جی ڈی پی میں جن کا 23فیصد حصہ ہے اورعالمی تجارت میں ان کا تقریبا 17فیصد حصہ ہے۔ برکس تعاون کے 2ستون ہیں، جن میں لیڈروں اور وزراء کی میٹنگ کے ذریعہ باہمی مفاد کے معاملات پر مشاورت اور تجارت، مالیات، صحت ، تعلیم، سائنس اور ٹیکنالوجی، زراعت، مواصلات ، آئی ٹی وغیرہ سمیت متعدد شعبوں میں سینئر افسروں کی میٹنگ کے ذریعہ تعاون کیاجاتا ہے۔ ۔۔۔۔۔۔۔۔۔۔۔ ۰۰۰۰۰۰۰۰ (م ن- ا گ-ک ا)
وزیر اعظم نے جموں و کشمیر کی اپنی پارٹی کے 24 رکنی وفد سے ملاقات کی

نئی دہلی، 15 مارچ 2020 / وزیر اعظم جناب نریندر مودی نے آج نئی دلی میں لوک کلیان مارگ میں جناب الطاف بخاری کی قیادتی میں جموں و کشمیر کی اپنی پارٹی کے 24 رکنی وفد سے ملاقات کی۔ وفد سے بات چیت کے دوران ، وزیر اعظم نے جموں و کشمیر کی کایا پلٹ کے لئے جن بھاگیداری کی اپیل کی اور ایسی انتظامیہ کی اہمیت پر زور دیا جو عام لوگوں کی آواز کو اہمیت دیتی ہو۔ وزیر اعظم نے کہا کہ خطے میں جمہوریت کو سیاسی یکجہتی کے تیز رفتار عمل کے ذریعے ہی مستحکم کیا جا سکتا ہے۔ وزیر اعظم نے نوجوانوں کو بااختیار بنانے سے متعلق اپنے خیالات کا اظہار کرتے ہوئے کہا کہ نوجوانوں کو جموں و کشمیر کی ترقی کے لئے تحریک دینے کا کام کرنا چاہئے۔ جموں وکشمیر کی مجموعی کایا پلٹ کے لیے انہوں نے ہنرمندی کی ترقی اور نوجوانوں کے لئے روزگار کے نئے مواقع پیدا کرنے کی اہمیت پر بھی روشنی ڈالی۔ وزیر اعظم نے وفد کو یقین دلایا کہ حکومت سیاحت جیسے شعبوں میں سرمایہ کاری کے نئے مواقع پیدا کرکے اور بنیادی ڈھانچے کی ترقی پر زیادہ توجہ مرکوز کر کے خطے کی معاشی ترقی کے لئے پابند عہد ہے۔ انہوں نے جموں و کشمیر کو درپیش تمام مسائل کے حل کے لئے حکومت کے ذریعے مکمل تعاون کی یقین دہانی کرائی۔ وزیر اعظم نے وفد کے ساتھ مختلف موضوعات پر بات چیت کی مثلاً آبادیاتی تبدیلی پر تشویش ، حد بندی کے عمل اور ریاستی سکونت ۔ پارلیمنٹ میں اپنے بیان کا ذکر کرتے ہوئے وزیر اعظم نے اس بات پر زور دیا کہ حکومت جموں و کشمیر کے ریاست کے درجے کی امید کو حقیقت کا جامہ پہنانے کے لیے عوام کے تمام طبقات کے ساتھ مل کر کام کرے گی۔ اپنی پارٹی کے صدر جناب الطاف بخاری نے کہا کہ 5 اگست 2019 کو جب دفعہ 370 اور دفعہ 35-اے کو منسوخ کیے جانے کا فیصلہ کیا گیا تھا وہ جموں و کشمیر کے لئے ایک تاریخی لمحہ تھا۔ وفد نے جموں و کشمیر کی ترقی کے لئے وزیر اعظم کی بے پناہ حمایت اور انتھک کوششوں پر ان کا شکریہ ادا کیا۔ انہوں نے خطے میں امن و سلامتی برقرار رکھنے کے لئے حکومت ، سیکیورٹی ایجنسیوں اور جموں و کشمیر کے عوام کی کوششوں کی بھی تعریف کی۔ ۔۔۔۔۔۔۔۔۔۔ م ن۔ ا گ ۔ م ت ح ۔
وزیر اعظم نے تلنگانہ کے نگر کرنول میں ایک حادثے میں جانی اتلاف پر رنج و غم کا اظہار کیا

نئی دہلی، 23 جولائی 2021: وزیر اعظم جناب نریندر مودی نے تلنگانہ کے نگرکرنول میں ہوئے ایک حادثے میں لوگوں کی موت پر رنج و غم کا اظہار کیا ہے۔ وزیر اعظم نے مہلوکین کے قریبی رشتہ داروں کو 2۔2 لاکھ روپئے کی امدادی رقم کا بھی اعلان کیا۔ زخمیوں کو 50۔50 ہزار روپئے دیے جائیں گے۔ پی ایم او کے ٹوئیٹ کے مطابق، وزیر اعظم نے کہا، ’’تلنگانہ کے نگرکرنول میں ایک حادثے میں اپنے اعزاء کو کھونے والے افراد کے تئیں اظہار تعزیت۔ زخمیوں کے جلد از جلد صحتیاب ہونے کی امید کرتاہوں۔‘‘ وزیر اعظم نے کہا کہ ہلاک شدگان کے رشتہ داروں کو پی ایم این آر ایف سے دو۔ دو لاکھ روپئے اور زخمیوں کو 50۔50 ہزار روپئے دیے جائیں گے۔
وزیر اعظم 30 اپریل کو وزرائے اعلیٰ اور ہائی کورٹوں کے چیف جسٹسوں  کی مشترکہ کانفرنس کے افتتاحی اجلاس سے خطاب کریں گے

نئی دہلی، 29/ اپریل 2022 ۔ وزیر اعظم جناب نریندر مودی 30 اپریل 2022 کو صبح 10 بجے نئی دہلی کے وگیان بھون میں ریاستوں کے وزرائے اعلیٰ اور ہائی کورٹوں کے چیف جسٹسوں کی مشترکہ کانفرنس کے افتتاحی اجلاس میں شرکت کریں گے۔ اس موقع پر وہ حاضرین سے خطاب بھی کریں گے۔ مشترکہ کانفرنس عاملہ اور عدلیہ کے لیے ایک موقع ہے کہ وہ انصاف کی سادہ اور آسان فراہمی کے لیے لائحہ عمل بنانے اور نظام انصاف کو درپیش چیلنجوں پر قابو پانے کے لیے ضروری اقدامات پر تبادلہ خیال کرنے کے لیے اکٹھے ہوں۔ اس طرح کی سابقہ کانفرنس 2016 میں منعقد ہوئی تھی۔ تب سے، حکومت نے بنیادی ڈھانچے کو بہتر بنانے اور ای کورٹس مشن موڈ پروجیکٹ کے تحت عدالتی عمل میں ڈیجیٹل ٹیکنالوجی کے انضمام کے لیے مختلف اقدامات کیے ہیں۔
یوایس انڈیا اسٹریٹجک پارٹنرشپ فورم  نے وزیراعظم سے ملاقات کی

نئی دلی،21اکتوبر۔ یوایس انڈیا اسٹریٹجک پارٹنرشپ فورم (یو ایس آئی ایس پی ایف)کے ممبران کے ایک وفد نے سات لوک کلیان مارگ نئی دلی میں وزیراعظم جناب نریندر مودی سے ملاقات کی۔ وفد کی قیادت یوایس آئی ایس پی ایف کے چئیرمین جناب جوہن کیمبرس نے کی۔ اس موقع پر وزیراعظم نے ہندوستان کی معیشت پر اعتماد کرنے کے لیے اس ڈیلی گیشن کی ستائش کی۔ انہوں نے کہا کہ ملک میں ماحول دوست اسٹارٹ اپ پروگرام شروع کرنے کے لیے کاروباری جوکھم اٹھانے کے لیے ہندوستانی جوانوں کی قوت برداشت واقعی لائق ستائش ہے۔ انہوں نے ملک میں جدت طرازی کے امکانات میں اضافے اور ٹیکنالوجی کے استعمال کے ساتھ درپیش مسائل کے حل کے لیے اٹل ٹینکرنگ لیبس اور ہیکاتھن دوڑ کے اہتمام جیسے سرکاری اقدامات پر بھی روشنی ڈالی۔ جناب نریندر مودی نے اپنی تقریر میں کاروبار کرنے کی آسانی، کارپوریٹ ٹیکسوں میں کمی اور مزدوروں کے شعبے میں اصلاحات جیسے اہم سرکاری اقدامات پر بھی روشنی ڈالی۔ انہوں نے زور دے کر کہا کہ سرکار کا نشانہ زندگی جینے کی آسانی کو یقینی بنانا ہے۔ اس سلسلے میں حکومت ہند کا منفرد اقدامات ہندوستان میں انگریزی کے حرف ڈی سے شروع ہونے والے ڈیموکریسی (جمہوریت)، ڈیموگرافی( آبادی کے فوائد) اور دماغ جیسی سہولیات کو دستیاب بنانا ہے۔ اس موقع پر مذکورہ وفد نےہندوستان کے لیے وزیراعظم کے خواب پر اعتماد کا اظہار کرتے ہوئے کہا کہ ہندوستان کے اگلے پانچ برس دنیا کے آئندہ 25 برسوں کا خاکہ طے کریں گے۔ یوایس انڈیا اسٹریٹجک پارٹنرشپ فورم (یو ایس آئی ایس پی ایف) یوایس انڈیا اسٹریٹجک پارٹنرشپ فورم (یو ایس آئی ایس پی ایف) ایک خالص غیرسیاسی تنظیم ہے، جس کا بنیادی مقصد ہند-امریکہ باہمی اور کلیدی تعلقات ، معاشی نمو، کاروبار، روزگار اور ملازمت کے مواقع کی فراہمی اور جدت طرازی جیسے اقدامات کی پالیسیوں کے ذریعے ہند-امریکہ باہمی اور حکمتی شراکت داری کو مستحکم بنانا ہے۔ ۔۔۔۔۔۔۔۔۔۔۔ م ن ۔س ش۔ ت ع۔
آئی 2 یو 2 سربراہ اجلاس کے دوران وزیر اعظم نریندر مودی کا خطاب

عالی جناب، وزیر اعظم لاپید عزت مآب، شیخ محمد بن زائد النہیان، عالی جناب، صدر بائیڈن، سب سے پہلے وزیر اعظم لاپید کو وزیر اعظم کا عہدہ سنبھالنے کے لیے بہت بہت مبارکباد اور نیک خواہشات۔ آج کے اجلاس کی میزبانی کرنے کے لیے بھی میں ان کا دل سے شکریہ ادا کرتا ہوں۔ یہ صحیح معنوں میں کلیدی شراکت داروں کی میٹنگ ہے۔ ہم سبھی اچھے دوست ہیں، اور ہم سبھی کے نقطہ نظر میں، ہمارے مفادات میں بھی یکسانیت ہے۔ عالی جناب، آج کے اس اولین اجلاس سے ہی ’’آئی ٹو یو ٹو‘‘ نے ایک مثبت ایجنڈا قائم کر لیا ہے۔ ہم نے کئی شعبوں میں مشترکہ پروجیکٹوں کی شناخت کی ہے، اور ان میں آگے بڑھنے کا روڈ میپ بھی وضع کیا ہے۔ ’’آئی ٹو یو ٹو‘‘ فریم ورک کے تحت ہم پانی، توانائی، نقل و حمل، خلاء، صحت اور خوراک سلامتی جیسے چھ اہم شعبوں میں مشترکہ سرمایہ کاری میں اضافہ کے لیے متفق ہوئے ہیں۔ یہ واضح ہے کہ ’’آئی ٹو یو ٹو‘‘ کا ویژن اور ایجنڈا ترقی پر مبنی اور عملی ہے۔ اپنے ممالک کی باہمی طاقت – سرمایہ، مہارت اور منڈیوں- کو متحرک کرکے ہم اپنے ایجنڈے کو رفتار فراہم کر سکتے ہیں، اور عالمی معیشت میں غیر معمولی تعاون دے سکتے ہیں۔ عالمی پیمانے پر بڑھتی ہوئی غیر یقینی صورتحال کے درمیان ہمارا امدادِ باہمی کا فریم ورک عملی تعاون کا ایک اچھا ماڈل بھی ہے۔ مجھے پورا یقین ہے کہ ’’آئی ٹو یو ٹو‘‘ سے ہم عالمی سطح پر توانائی سلامتی، خوراک سلامتی اور اقتصادی نمو کے لیے غیر معمولی تعاون دیں گے۔ شکریہ۔
وزیراعظم نے جی۔ 7 سربراہ کانفرنس کے پہلو بہ پہلو  یوروپین کمیشن کی صدرکے ساتھ ملاقات کی

وزیراعظم جناب نریندر مودی نے جرمنی کے شلوس ایل مؤ میں جی 7 کی سربراہ کانفرنس کے پہلو بہ پہلو 27 جون 2022 کو یوروپین کمیشن کی صدر محترمہ ارسولاوان ڈر لیئن کے ساتھ ملاقات کی ۔ وزیر اعظم نے رائے سینا مذاکرات کے دوران اپریل 2022 میں صدرمحترمہ وان ڈرلیئن کے دہلی کے نتیجہ خیز دورہ کا ذکر کیا۔ دونوں رہنماؤں نے ہندوستان اور یوروپین یونین کے درمیان تجارت، سرمایہ کاری اور جی آئی معاہدوں پر مذاکرات کی دوبارہ شروعات کے حوالے سے اپنی مسرت کااظہار کیا ۔ انہوں نے ڈجیٹل تعاون ، موسمیاتی تبدیلی کے سلسلے میں کارروائیوں اور ٹکنالوجی اور اختراع سمیت مختلف شعبوں میں ہندوستان اور یوروپی یونین کے درمیان اشتراک عمل کاجائزہ لیا ۔ دونوں رہنماؤں نے معاصر عا لمی اور علاقائی صورتحال پر بھی تبادلہ خیال کیا۔
وزیراعظم گنا کسانوں کے ساتھ بات چیت کریں گے

نئی دہلی،28/جون۔ وزیراعظم جناب نریندر مودی 29 جون 2018 کو لوک کلیان مارگ میں تقریباً 150 گنا کسانوں پر مشتمل ایک وفد کے ساتھ ملاقات اور بات چیت کریں گے۔ یہ وفد اترپردیش، اترا کھنڈ، پنجاب، مہاراشٹر اور کرناٹک کے کسانوں پر مشتمل ہوگا۔ کسانوں کے ساتھ اس میٹنگ کے دوران گنا کے شعبے میں کئے گئے مرکزی حکومت کے اقدامات اور دیگر معاملات کے زیر بحث آنے کا امکان ہے۔ (م ن۔ م ع ۔ رض)
وزیراعظم دوسری عالمی کووڈ  ورچوئل سربراہ  کانفرنس میں شرکت کی

وزیراعطم ، جناب نریندرمودی نے آج سویرے امریکہ کے صدرجوزف آر بائیڈن جو نیئر کی دعوت پردوسری عالمی کووڈ ورچوئل سربراہ کانفرنس میں شرکت کی ۔ وزیراعظم نے سربراہ کانفرنس کے افتتاحی اجلاس سے خطاب کیا۔ سربراہ کانفرنس کا موضوع ہے ، ‘عالمی وباء کی گہری تھکاوٹ سے تحفظ اورتیاریوں کو ترجیح دینا ’۔ وزیراعظم نے اس بات کو اجاگرکیا کہ بھارت نے عالمی وباء سے نمٹنے کی غرض سے عوام پرمرکوز حکمت عملی اختیارکی ہے اور اس نے اس سال کے اپنے صحت بجٹ کے لئے اب تک کی سب سے زیادہ رقم مختص کی ہے ۔ وزیراعظم نے کہاکہ بارت ، کووڈ سے بچاؤ کی غرض سے ٹیکہ کاری کی دنیا کی سب سے بڑی مہم چلارہاہے اوراس نے اپنی لگ بھگ 90فیصد بالغ آبادی اور 5کروڑسے زیادہ بچوں کے ٹیکے لگائے جاچکے ہیں ۔ وزیراعظم نے اس بات کی بھی اجاگر کی کہ عالمی برادری کے ایک ذمہ داررکن کی حیثیت سے ، بھارت کووڈ کے اثرات کو کم کرنے کی غرض سے ملک میں ہی تیار کی گئیں کم لاگت کی ٹکنالوجیز ، ویکسین اورعلاج معالجہ کو دوسرے ملکوں کو فراہم کرکے ، ایک سرگرم کردار اداکرتارہے گا۔ بھارت اپنی جینومک نگرانی کے کنسورشیئم میں توسیع کرنے کے لئے کام کررہاہے ۔ بھارت نے اپنے روایتی دیسی طریقہ علاج کا بھرپور استعمال کیاہے اوراس نے بھارت میں روایتی طریقہ علاج کے لئے ڈبلیو ایچ او کے ایک مرکز کاسنگ بنیاد رکھا ہے تاکہ یہ علم پوری دنیا کو دستیاب کرایاجاسکے ۔ وزیراعظم نے ایک زیادہ مضبوط اورزیادہ لچک دارعالمی سکیورٹی نظام تیارکرنے کے مقصد سے ڈبلیو ایچ ا و کو مستحکم بنانے اوراس میں اصلاح کرنے پرزوردیاہے ۔ اس سربراہ کانفرنس کے دیگر شرکاء میں ، اس تقریب کے شریک میزبان ، سی اے آرآئی سی اوایم کے صدرکی حیثیت سے حکومت بیلائز کے سربراہ مملکت ، افریقی یونین کے صدرکی حیثیت سے سینیغال ، جی ٹوئنٹی کے صدرکی حیثیت سے انڈونیشیا اورجی سیون کے صدرکی حیثیت سے جرمنی ۔ اقوام متحدہ کے سکریٹری جنرل ، صحت کی عالمی تنظیم ڈبلیو ایچ او کے ڈائرکٹرجنرل اور دیگراہم شخصیات نے بھی اس سربراہ کانفرنس میں شرکت کی۔ وزیراعظم نے صدرجوبائیڈن کی میزبانی میں 22ستمبر 2021 کو پہلی عالمی کووڈ ورچوئل سربراہ کانفرنس میں بھی شرکت کی تھی ۔
وزیر اعظم نے رامپور میں رونما ہوئے ایک سڑک حادثے میں ہوئی ہلاکتوں پر رنج و غم کا اظہار کیا

وزیر اعظم جناب نریندر مودی نے رامپور میں رونما ہوئے ایک سڑک حادثے میں ہوئی ہلاکتوں پر گہرے رنج و غم کا اظہار کیا ہے۔ انہوں نے متاثرہ کنبے سے اظہار تعزیت کیا۔ انہوں نے مطلع کیا کہ مقامی انتظامیہ ریاستی حکومت کی سرپرستی میں ہرممکن امداد فراہم کر رہی ہے۔ وزیر اعظم کے دفتر نے ٹوئیٹ کیا: ’’اترپردیش کے رامپور میں رونما ہوا سڑک حادثہ انتہائی افسوسناک ہے۔ اس حادثے میں ہلاک شدگان کے کنبہ اراکین سے اظہار تعزیت کرنے کے ساتھ ہی مجروحین کی جلد از جلد صحتیابی کے لیے دعا گو ہوں۔ ریاستی حکومت کی نگرانی میں مقامی انتظامیہ موقع پر ہر ممکن امداد فراہم کر رہی ہے: وزیر اعظم مودی‘‘
وزیراعظم نے نواکھائی پر سب کو مبارکباد دی

وزیراعظم نے نوا کھائی کے پرمسرت موقع پر قوم کو مبارکباد دی ہے۔ ایک ٹویٹ میں، وزیر اعظم نے کہا: ‘‘نواکھائی جوہر! اس خاص دن پر سب کے لیے نیک خواہشات۔ یہ ہمارے محنتی کسانوں سے اظہار تشکر کرنے کا موقع ہے جو ہماری قوم کا پیٹ بھرنے میں مثالی کام کر رہے ہیں۔ دعا ہے کہ ہمارا معاشرہ ترقی کی نئی بلندیوں کو چھوئے اور ہر کوئی خوش اور صحت مند ہو۔ ’’ ନୂଆଁଖାଇ ଜୁହାର୍ ! ସମସ୍ତଙ୍କୁ ଏହି ବିଶେଷ ଦିନର ହାର୍ଦ୍ଦିକ ଶୁଭେଚ୍ଛା । କଠିନ ପରିଶ୍ରମ କରି ଦେଶବାସୀଙ୍କୁ ଖାଦ୍ୟାନ୍ନ ଯୋଗାଉଥିବା ଆମର ଚାଷୀ ଭାଇ ମାନଙ୍କୁ କୃତଜ୍ଞତା ଜଣାଇବାର ଏହି ଅବସର । ଆମ ସମାଜ ପ୍ରଗତିର ନୂଆ ଉଚ୍ଚତାରେ ପହଞ୍ଚୁ । ସମସ୍ତଙ୍କ ସୁଖ, ସମୃଦ୍ଧି ଓ ଉତ୍ତମ ସ୍ୱାସ୍ଥ୍ୟ କାମନା କରୁଛି ।
بالی میں جی-20 سربراہی اجلاس کے موقع پر وزیراعظم کی امریکی صدر اور انڈونیشیا کے صدر سے ملاقات

وزیر اعظم جناب نریندر مودی نے آج بالی میں جی-20 لیڈران کے سربراہی اجلاس کے موقع پر امریکہ کے صدر عزت مآب جناب جوزف آر. بائیڈن اور انڈونیشیا کے صدر عزت مآب جناب جوکو وڈوڈو سے ملاقات کی۔ وزیراعظم جناب مودی نے اس بات پر زور دیا کہ جی-20 بین الاقوامی اقتصادی تعاون کا ایک اہم فورم ہے، اور جی-20 کی اہمیت پر زور دیا کہ وہ عالمی چیلنجوں پر قابو پانے کے لیے بڑی معیشتوں کو اکٹھا کرنے کی اپنی صلاحیت کا مظاہرہ کرتا ہے۔ جی-20 ہماری معیشتوں اور اس سے آگے پائیدار اور جامع ترقی کی بحالی، موجودہ آب و ہوا، توانائی اور خوراک کے بحرانوں سے نمٹنے، عالمی صحت کے ڈھانچے کو مضبوط بنانے اور تکنیکی تبدیلی کو فروغ دینے کے لیے مل کر کام کر رہا ہے۔ وزیراعظم جناب مودی نے اس بات کا اعادہ کیا کہ ہندوستان اپنی صدارت کے دوران دیگر ترقی پذیر ممالک کو آواز عطا کرے گا، اور انہوں نے جامع ترقی کی حمایت، اقتصادی سلامتی اور عالمی سپلائی چین کو مضبوط کرنے؛ کثیر الجہتی مالیاتی اداروں کے لیے بہتر اور جدید فائنانسنگ ماڈل تیار کرنے؛ آب و ہوا میں تبدیلی، وبائی امراض، معاشی کمزوری، غربت میں کمی اور ایس ڈی جیز کے حصول جیسے چیلنجوں کا حل فراہم کرنے؛ اور انفراسٹرکچر کے فرق کو ختم کرنے کے لیے عوامی اور نجی فائنانسنگ کا فائدہ اٹھانے اور کمزور ممالک کی مدد میں جی-20 کے کردارپر زور دیا۔ وزیراعظم جناب مودی نے صدر وڈوڈو اور صدر بائیڈن کا ہندوستان کی صدارت میں جی-20 کے کام کی حمایت کرنے کے عزم کے لیے شکریہ ادا کیا۔
وزیر اعظم نے چورا چوری واقعہ کے 100 برس مکمل ہونے کے موقع پر جدوجہد آزادی  کے سورماؤں کو یاد کیا

نئی دہلی 04 فروری 2022: وزیر اعظم جناب نریندر مودی نے چوراچوری واقعہ کے 100 برس مکمل ہونے کے موقع پر ہماری جدوجہد آزادی کے سورماؤں کو یاد کیا۔ انہوں نے گذشتہ برس کی اپنی وہ تقریر بھی ساجھا کی جوا نہوں نے اس واقعہ کی صد سالہ تقریبات کے آغاز کے موقع پر دی تھی۔ ایک ٹوئیٹ میں، وزیر اعظم نے کہا؛ ’’آج، ہم چوراچوری واقعہ کے 100 برس مکمل کر رہے ہیں۔ اس موقع پر میں اپنی گذشتہ برس کی تقریر ساجھا کر رہا ہوں جو میں نے اس واقعہ کی صد سالہ تقریبات کے آغاز کے موقع پر دی تھی۔ میں نے ہماری جدوجہد آزادی کے سورماؤں کو یاد کرنے سمیت متعدد موضوعات پر بات کی تھی۔ ‘‘ https://t.co/j
وزیر اعظم نے بلیو بیچ کی فہرست میں آنے پر لکشدیپ کے عوام کو مبارکباد دی

وزیر اعظم جناب نریندر مودی نے خاص طور پر لکشدیپ کے عوام کو مبارکباد دی ہے کہ منی کوئے، ٹُھنڈی بیچ اور کدمت بیچ کو بلیو بیچز کی فہرست میں شامل کیا گیا ہے۔ وزیر اعظم نے بھارت کی قابل ذکر ساحلی پٹی کو اجاگر کیا اور ساحلی صفائی ستھرائی کو آگے بڑھانے کے لیے بھارتیوں کے جذبے کی ستائش کی۔ ماحولیات، جنگلات اور آب و ہوا کی تبدیلی کے مرکزی وزیر جناب بھوپندر یادو کے ایک ٹویٹ کو شیئر کرتے ہوئے وزیر اعظم نے ٹویٹ کیا: ’’بہت خوب! لکشدیپ کے عوام کو اس کارنامے کے لیے خصوصی مبارکباد۔ بھارت کی ساحلی پٹی قابل ذکر ہے اور ہمارے لوگوں کے اندر ساحلی صفائی ستھرائی کو آگے بڑھانے کے لیے بھی خاصا جذبہ پایا جاتا ہے۔’’